b'\n_START_ARTICLE_\nAsyl (institution)\n_START_SECTION_\nAsyl\n_START_PARAGRAPH_\n(Asyl (fra Gr\xc3\xa6sk asylos, "ukr\xc3\xa6nkelig") har, med udgangspunkt i betydningen "fristed", flere betydninger. Det kan eksempelvis betyde \xe2\x80\x9cet fredhelligt sted\xe2\x80\x9d - et sted hvor man kan f\xc3\xa5 lov at v\xc3\xa6re i fred)_NEWLINE_Asyl er en daginstitution, som blev udviklet under den industrielle revolution i Danmark. Asylet blev opfundet i midten af 1800-tallet. Asylet var for b\xc3\xb8rn fra tre-ugers-alderen til skolealderen. Asylerne virkede dermed b\xc3\xa5de som det vi i dag kalder vuggestue og b\xc3\xb8rnehave.\n_START_SECTION_\nAsylets historie\n_START_PARAGRAPH_\nAsylet blev relevant da man begyndte at tage kvinder i arbejde, og dermed skulle have et sted at anbringe deres b\xc3\xb8rn i mellemtiden. Kvindearbejdere var billig arbejdskraft og fabriksejerne havde derfor interesse i at tage kvinder i arbejde hurtigst muligt efter f\xc3\xb8dslen. Det var derfor normalt at kvindernes barsel kun varede tre uger. S\xc3\xa5 l\xc3\xa6nge b\xc3\xb8rnene var sm\xc3\xa5, m\xc3\xa5tte kvinderne godt g\xc3\xa5 til asylet og amme i pauser. _NEWLINE_Asylet, som institution, blev opfundet af private initiativtagere. Kong Christian 8.\'s dronning, Caroline Amalie, var \xc3\xa9n af dem._NEWLINE_Uden mulighed for at have b\xc3\xb8rnene i asyl m\xc3\xa5tte kvinder, der arbejdede udenfor hjemmet, lade deres b\xc3\xb8rn blive alene hjemme. B\xc3\xb8rnene blev passet af \xc3\xa6ldre s\xc3\xb8skende, men der er ogs\xc3\xa5 set tilf\xc3\xa6lde af sm\xc3\xa5 b\xc3\xb8rn der, mens deres mor var p\xc3\xa5 arbejde, blev bundet til bordbenet med en smule mad eller en sutteklud med spiritus, for at f\xc3\xa5 dem til at sove. _NEWLINE_Asylerne blev ledet af en \xe2\x80\x9cplejemoder\xe2\x80\x9d (forstanderinden) og et par assistenter afh\xc3\xa6ngigt af asylets st\xc3\xb8rrelse. Det var typisk, at de ansatte havde mulighed for at bo p\xc3\xa5 asylet, ligesom der p\xc3\xa5 nogle asyler var mulighed for at enlige m\xc3\xb8dre kunne bo p\xc3\xa5 asylet med deres b\xc3\xb8rn. _NEWLINE_B\xc3\xb8rneplejestationerne blev udviklet i 1908. Her var der et sammenspil mellem det kristelige livssyn og det naturvidenskabelige verdensbillede. Under denne periode kom man meget t\xc3\xa6t p\xc3\xa5 den filantropiske virksomhed. _NEWLINE_De k\xc3\xb8benhavnske b\xc3\xb8rneplejestationer var meget popul\xc3\xa6re. Efter b\xc3\xb8rneplejestationerne blev udviklet, s\xc3\xb8gte 3% af de arbejdende m\xc3\xb8dre ind med deres sp\xc3\xa6db\xc3\xb8rn. Der var ogs\xc3\xa5 mulighed for enlige m\xc3\xb8dre at bo p\xc3\xa5 institustionerne med deres b\xc3\xb8rn._NEWLINE_Asylet som institution forsvandt i takt med at fabrikkerne asylet tilh\xc3\xb8rte, ogs\xc3\xa5 lukkede. Ideen om en b\xc3\xb8rneinstitution lever dog stadig videre. I dag kender vi dem som diverse daginstitutioner.\n_START_SECTION_\nAsylet i Brede\n_START_PARAGRAPH_\nBrede Kl\xc3\xa6defabriks asyl blev oprettet i 1850\xe2\x80\x99erne af fabriksejeren J.E. Modeweg og hans kone - her kunne unge m\xc3\xb8dre f\xc3\xa5 deres b\xc3\xb8rn passet mens de arbejdede p\xc3\xa5 fabrikken. I 1905 havde fabrikkens nye direkt\xc3\xb8r, Edmund Daverkosen, 25 \xc3\xa5rs jubil\xc3\xa6um og i den anledning blev et nyt asyl i to etager opf\xc3\xb8rt. I stueetagen blev b\xc3\xb8rnene passet, og p\xc3\xa5 f\xc3\xb8rstesalen boede de ansatte samt enlige m\xc3\xb8dre. De enlige kvinder med b\xc3\xb8rn kunne med fordel s\xc3\xb8ge ans\xc3\xa6ttelse p\xc3\xa5 Brede kl\xc3\xa6defabrik. For selvom de havde b\xc3\xb8rn udenfor \xc3\xa6gteskabet, som var moralsk forkert, kunne de i Brede b\xc3\xa5de f\xc3\xa5 bolig og arbejde._NEWLINE_Asylet fungerede som led i en r\xc3\xa6kke tilbud til arbejderne, som skulle \xc3\xb8ge arbejdernes tilknytning til fabrikken. Deriblandt var sm\xc3\xa5 arbejderboliger til fabrikkens arbejdere. Prisen for bolig samt pasning af b\xc3\xb8rn p\xc3\xa5 asylet (og andre udgifter som sygekasse, o.lign.) blev trukket fra arbejdernes l\xc3\xb8n, og da l\xc3\xb8nnen var lav var det derfor ofte at arbejderne stod i g\xc3\xa6ld til fabriksejeren. _NEWLINE_Asylet fik ikke mange penge at l\xc3\xb8be rundt for, og da b\xc3\xb8rnepassernes l\xc3\xb8n skulle betales af disse penge, var det ofte at der ikke var r\xc3\xa5d til ordentlig/nok mad til b\xc3\xb8rnene, som derfor kunne blive fejlern\xc3\xa6rede._NEWLINE_Igennem tiden er asylet blevet genopbygget og restitueret flere gange. Det fungerer i dag som en daginstitution.\n_START_SECTION_\nB\xc3\xb8rn uden for \xc3\xa6gteskab\n_START_PARAGRAPH_\nAsylet var oplagt for mange enlige m\xc3\xb8dre. Omkring \xc3\xa5rhundredeskiftet var der mange u\xc3\xa6gte b\xc3\xb8rn, b\xc3\xa5de i byen og p\xc3\xa5 landet. Hver femte barn i byen og hvert tiende barn p\xc3\xa5 landet var blevet f\xc3\xb8dt uden for et \xc3\xa6gteskab. _NEWLINE_Der var flere grunde til de mange u\xc3\xa6gte b\xc3\xb8rn, efter 2. verdenskrig blev mange m\xc3\xa6nd dr\xc3\xa6bt og der var derefter et flertal af kvinder i samfundet._NEWLINE_Mange m\xc3\xa6nd ville ikke gifte sig f\xc3\xb8r de havde r\xc3\xa5d til deres eget hus/sted._NEWLINE_Det var efterh\xc3\xa5nden blevet et krav til de unge m\xc3\xa6nd, at de skulle havde seksuelle erfaringer inden de blev gift, det skulle dog foreg\xc3\xa5 med piger der ikke var fra deres egen sociale lag. N\xc3\xa5r de unge m\xc3\xa6nd var under \xe2\x80\x9dseksuelle erfaringer\xe2\x80\x9d fik de jo selvf\xc3\xb8lgelig b\xc3\xb8rn, i hvert fald s\xc3\xa5 l\xc3\xa6nge der ikke var mulighed for at f\xc3\xa5 pr\xc3\xa6vention. Derfor var der b\xc3\xb8rn uden for \xc3\xa6gteskabet, og i mange tilf\xc3\xa6lde var faren ikke med til at erkende sit barn. _NEWLINE_Efter 2. verdenskrig bredte b\xc3\xb8rneistitutionerne sig rundt omkring i landet. _NEWLINE_I begyndelsen af 1960\xe2\x80\x99erne kunne en kvinde, der var hjemboende og gift, ikke f\xc3\xa5 sine b\xc3\xb8rn passet, da hun selv var i stand til at fors\xc3\xb8ge sine b\xc3\xb8rn.'